CELEX: 32017R1440
Language: et
Date: 2017-08-08 00:00:00
Title: Komisjoni rakendusmäärus (EL) 2017/1440, 8. august 2017, millega rakendusmäärust (EL) 2016/480, millega kehtestatakse autoveo-ettevõtjate riiklike elektrooniliste registrite omavahelist ühendamist käsitlevad ühiseeskirjad (EMPs kohaldatav tekst )

9.8.2017   
            
            
               ET
            
            
               Euroopa Liidu Teataja
            
            
               L 206/3
            
         KOMISJONI RAKENDUSMÄÄRUS (EL) 2017/1440,
   8. august 2017,
   millega rakendusmäärust (EL) 2016/480, millega kehtestatakse autoveo-ettevõtjate riiklike elektrooniliste registrite omavahelist ühendamist käsitlevad ühiseeskirjad
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1071/2009, millega kehtestatakse ühiseeskirjad autoveo-ettevõtja tegevusalal tegutsemise tingimuste kohta ja tunnistatakse kehtetuks nõukogu direktiiv 96/26/EÜ, (1) eriti selle artikli 16 lõiget 5,
   ning arvestades järgmist:
   
               (1)
            
            
               Määruse (EÜ) nr 1071/2009 artikli 16 lõike 1 kohaselt peavad liikmesriigid pidama riiklikku elektroonilist registrit nende autoveo-ettevõtjate kohta, kellele pädev asutus on andnud loa tegutseda autoveo-ettevõtja tegevusalal.
            
         
               (2)
            
            
               Määruse (EÜ) nr 1071/2009 artikli 16 lõigetega 5 ja 6 on ette nähtud, et riiklikud elektroonilised registrid peavad olema omavahel ühendatud 31. detsembriks 2012 ning et komisjonil on volitus võtta vastu kõnealust registrite ühendamist käsitlevad ühiseeskirjad.
            
         
               (3)
            
            
               Komisjon võttis vastu määruse (EL) nr 1213/2010, (2) et võimaldada vastavalt määrusele (EÜ) nr 1071/2009 riiklike elektrooniliste registrite ühendamist elektroonilise teatevahetussüsteemiga ERRU (Euroopa autoveo-ettevõtjate register).
            
         
               (4)
            
            
               Määrus (EL) nr 1213/2010 tunnistati kehtetuks komisjoni rakendusmäärusega (EL) 2016/480, (3) et luua 30. jaanuariks 2019 ERRU täiustatud versioon.
            
         
               (5)
            
            
               ERRU koosneb kahest paralleelsest struktuurist, mida kasutatakse teadete vahetamiseks liikmesriikide vahel. Esimene struktuur põhineb kesksüsteemil, mida haldab komisjon. Kesksüsteem koondab andmevooge: süsteem kogub kokku liikmesriikide saadetud teated ja edastab need liikmesriikidele, kellele need teated on adresseeritud. Alternatiivina võivad liikmesriigid otsustada kasutada omavaheliseks teatevahetuseks ühilduvat kommertsvõrku (võrdõigusvõrku), ilma et teateid edastataks kesksüsteemi kaudu.
            
         
               (6)
            
            
               Kuna liikmesriikide vahel otse vahetatud teateid ei edastata kesksüsteemi kaudu, jäävad selliste teadetega seotud süsteemivead komisjonile märkamatuks. Seega ei saa komisjon täita ERRU üldise haldaja rolli ega võtta vastavaid parandusmeetmeid, mis lõpuks ohustab kogu süsteemi head toimimist.
            
         
               (7)
            
            
               Võrdõigusvõrk ei võimalda komisjonil saada õigel ajal juurdepääsu vahetatud teadete hulka ja üksikasju käsitlevale teabele. Seega ei ole komisjonil võimalik saada ERRU kasutamisest ülevaadet, aga see teave oleks kasulik süsteemi edaspidiseks täiustamiseks.
            
         
               (8)
            
            
               Võrdõigusvõrguga seoses ilmnenud probleemide tõttu on vaja tagada, et kõik ERRU raamistikus vahetatud teated edastataks kesksüsteemi kaudu, ja seetõttu on vaja kõnealune võimalus jätta rakendusmääruse (EL) 2016/480 kohaldamisalast välja.
            
         
               (9)
            
            
               Peale selle on vaja teha rakendusmäärusesse (EL) 2016/480 mõned väikesemad täiendused, et käsitleda täpsemalt ja selgemalt järgmist: ERRU-ga ühenduse loomine, tehtavad katsed ja tõrgete tagajärjed, mõne XML-tüüpi teate sisu, süsteemivigade korral liikmesriikide poolt järgitava eskalatsioonimenetluse määratlus ning aeg, mille jooksul tohib isikuandmeid kesksüsteemi logides säilitada. Seetõttu tuleks rakendusmäärust (EL) 2016/480 vastavalt muuta.
            
         
               (10)
            
            
               Käesoleva määrusega ettenähtud meetmed on kooskõlas Euroopa Parlamendi ja nõukogu määruse (EL) nr 182/2011 (4) artiklis 4 osutatud nõuandemenetlusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Rakendusmääruse (EL) 2016/480 artiklile 3 lisatakse järgmine lõik:
   
      „Liikmesriigi ühendus ERRU-ga on loodud siis, kui ühendamise, integreerimise ja toimivuse katsed on juhiste järgi ja komisjoni järelevalve all lõpule viidud. Katsed kestavad kuni kuus kuud. Kui eespool osutatud katsed ebaõnnestuvad, võtab komisjon meetmeid. Kui need meetmed ei ole piisavad, võib komisjon katsetamisel toe pakkumisest loobuda seni, kuni asjaomane liikmesriik tõendab, et ERRU ühenduse osas on riigi tasandil tehtud piisavalt edusamme.“
   
   Artikkel 2
   Rakendusmääruse (EL) 2016/480 I, III, VI, VII ja VIII lisa muudetakse vastavalt käesoleva määruse lisale.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 8. august 2017
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 300, 14.11.2009, lk 51.
   
      (2)  Komisjoni 16. detsembri 2010. aasta määrus (EL) nr 1213/2010, millega kehtestatakse autoveo-ettevõtjate riiklike elektrooniliste registrite omavahelist ühendamist käsitlevad ühiseeskirjad (ELT L 335, 18.12.2010, lk 21).
   
      (3)  Komisoni 1. aprilli 2016. aasta rakendusmäärus (EL) 2016/480, millega kehtestatakse autoveo-ettevõtjate riiklike elektrooniliste registrite omavahelist ühendamist käsitlevad ühiseeskirjad ja tunnistatakse kehtetuks määrus (EL) nr 1213/2010 (ELT L 87, 2.4.2016, lk 4).
   
      (4)  Euroopa Parlamendi ja nõukogu 16. veebruari 2011. aasta määrus (EL) nr 182/2011, millega kehtestatakse eeskirjad ja üldpõhimõtted, mis käsitlevad liikmesriikide läbiviidava kontrolli mehhanisme, mida kohaldatakse komisjoni rakendusvolituste teostamise suhtes (ELT L 55, 28.2.2011, lk 13).
   
      LISA
      Rakendusmääruse (EL) 2016/480 I, III, VI, VII ja VIII lisa muudetakse järgmiselt.
      
                  1)
               
               
                  I lisa muudetakse järgmiselt:
                  
                              a)
                           
                           
                              punkt 1.3 asendatakse järgmisega:
                              
                                          „1.3.
                                       
                                       
                                          Kõik teated edastatakse kesksüsteemi kaudu.“;
                                       
                                    
                        
                              b)
                           
                           
                              punkt 2.2 asendatakse järgmisega:
                              
                                          „2.2.
                                       
                                       
                                          Kesksüsteemis ei säilitata andmeid kauem kui kuus kuud, välja arvatud VII lisas esitatud logi-, statistika- ja marsruutimisandmed.“;
                                       
                                    
                        
                              c)
                           
                           
                              punkt 2.3 asendatakse järgmisega:
                              
                                          „2.3.
                                       
                                       
                                          Kesksüsteem ei tohi anda juurdepääsu isikuandmetele, välja arvatud selleks volitatud komisjoni töötajatele, kui see on vajalik tehnilise toimimise jälgimiseks, hoolduse tegemiseks ning rikete parandamiseks.“;
                                       
                                    
                        
                              d)
                           
                           
                              punkt 2.6 asendatakse järgmisega:
                              „2.6.   Kontaktide haldamine
                              Kontaktide haldamise funktsioon võimaldab igal liikmesriigil hallata liikmesriigi eri kategooriate (poliitika, äri, käitamine ja tehnika) kontaktandmeid ning asjaomaste kontaktandmete korrashoiu eest vastutab selle liikmesriigi pädev asutus. Muude liikmesriikide kontaktandmeid saab vaadata, kuid mitte muuta.“
                           
                        
            
                  2)
               
               
                  III lisa liidet muudetakse järgmiselt:
                  
                              a)
                           
                           
                              esimeses tabelis asendatakse kirje „Aegumisaeg“ järgmisega:
                              
                                          „Aegumisaeg
                                       
                                       
                                          See on valikuline kuupäeva ja kellaaja (UTC vormingus) atribuut. Selle väärtuse annab üksnes kesksüsteem edastatud päringutele ja see arvutatakse vastavalt kuupäevale/kellaajale, millal kesksüsteem algse päringu sai. See annab vastajaliikmesriigile teada, millal päring aegub. Seda väärtust ei nõuta kesksüsteemile saadetud algses päringus ega üheski vastusteates.
                                       
                                       
                                          Ei“
                                       
                                    
                        
                              b)
                           
                           
                              tabelis pealkirjaga „Hea maine kontrollimise vastus“ asendatakse kirje „Ühenduse tegevusloa number“ järgmisega:
                              
                                          „Ühenduse tegevusloa number
                                       
                                       
                                          Veoettevõtja ühenduse tegevusloa seerianumber (1–20 tähtnumbrilisest märgist koosnev vabas vormis tekst).
                                       
                                       
                                          Jah“
                                       
                                    
                        
                              c)
                           
                           
                              tabelis pealkirjaga „Rikkumisteate päring“ asendatakse kirje „Ühenduse tegevusloa number“ järgmisega:
                              
                                          „Ühenduse tegevusloa number
                                       
                                       
                                          Veoettevõtja ühenduse tegevusloa tõestatud koopia seerianumber (1–20 tähtnumbrilisest märgist koosnev vabas vormis tekst).
                                       
                                       
                                          Jah“
                                       
                                    
                        
                              d)
                           
                           
                              tabelis pealkirjaga „Rikkumisteate vastus“ lisatakse kirje „Veoettevõtja nimi“ järele järgmised kirjed:
                              
                                          „Veoettevõtja aadress
                                       
                                       
                                          Veoettevõtja aadress (aadress, sihtnumber, linn, riik), nagu on kantud registrisse.
                                       
                                       
                                          Jah
                                       
                                    
                                          Ühenduse tegevusloa number
                                       
                                       
                                          Veoettevõtja ühenduse tegevusloa seerianumber, nagu on kantud registrisse (1–20 tähtnumbrilisest märgist koosnev vabas vormis tekst).
                                       
                                       
                                          Jah
                                       
                                    
                                          Ühenduse tegevusloa staatus
                                       
                                       
                                          Veoettevõtja ühenduse tegevusloa staatus, nagu on kantud registrisse.
                                       
                                       
                                          Jah
                                       
                                    
                                          Hallatavad sõidukid
                                       
                                       
                                          Hallatavate sõidukite arv, nagu on kantud registrisse.
                                       
                                       
                                          Jah“
                                       
                                    
                        
                              e)
                           
                           
                              tabelis pealkirjaga „Ühenduse tegevusloa kontrollimise päring“ asendatakse kirje „Ühenduse tegevusloa number“ järgmisega:
                              
                                          „Ühenduse tegevusloa number
                                       
                                       
                                          Veoettevõtja selle ühenduse tegevusloa tõestatud koopia seerianumber, mille kohta taotletakse andmeid (1–20 tähtnumbrilisest märgist koosnev vabas vormis tekst).
                                       
                                       
                                          Jah“
                                       
                                    
                        
                              f)
                           
                           
                              tabelit pealkirjaga „Ühenduse tegevusloa kontrollimise vastus“ muudetakse järgmiselt:
                              
                                          i)
                                       
                                       
                                          kirje „Esitav asutus“ järele lisatakse järgmised kirjed:
                                          
                                                      „Staatuse kood
                                                   
                                                   
                                                      Vastuse staatuse kood (nt leitud, ei leitud, viga jne).
                                                   
                                                   
                                                      Jah
                                                   
                                                
                                                      Staatuse teade
                                                   
                                                   
                                                      Staatust selgitav kirjeldus (vajaduse korral).
                                                   
                                                   
                                                      Ei“
                                                   
                                                
                                    
                                          ii)
                                       
                                       
                                          kirje „Veoettevõtja“ asendatakse järgmisega:
                                          
                                                      „Veoettevõtja
                                                   
                                                   
                                                      Jah, kui staatuse kood leitakse“
                                                   
                                                
                                    
                                          iii)
                                       
                                       
                                          kirje „Ühenduse tegevusloa andmed“ asendatakse järgmisega:
                                          
                                                      „Ühenduse tegevusloa andmed
                                                   
                                                   
                                                      Jah, kui staatuse kood leitakse“
                                                   
                                                
                                    
                                          iv)
                                       
                                       
                                          kirje „Ühenduse tegevusloa andmed“ järele lisatakse järgmine kirje:
                                          
                                                      „Tegevusloa väljaandnud asutus
                                                   
                                                   
                                                      Asutus, kes andis veoettevõtjale ühenduse tegevusloa.
                                                   
                                                   
                                                      Jah“
                                                   
                                                
                                    
                                          v)
                                       
                                       
                                          kirjed „Loa number“ ja „Loa staatus“ asendatakse järgmisega:
                                          
                                                      „Loa number
                                                   
                                                   
                                                      Veoettevõtja ühenduse tegevusloa seerianumber, nagu on kantud registrisse (1–20 tähtnumbrilisest märgist koosnev vabas vormis tekst).
                                                   
                                                   
                                                      Jah
                                                   
                                                
                                                      Loa staatus
                                                   
                                                   
                                                      Veoettevõtja ühenduse tegevusloa staatus, nagu on kantud registrisse.
                                                   
                                                   
                                                      Jah“
                                                   
                                                
                                    
                                          vi)
                                       
                                       
                                          kirjed „Tõestatud koopia andmed“ ja „Loa number“ asendatakse järgmisega:
                                          
                                                      
                                                         „Tõestatud koopia andmed
                                                      
                                                   
                                                   
                                                      
                                                         Ei
                                                      
                                                   
                                                
                                                      Tõestatud koopia number
                                                   
                                                   
                                                      Veoettevõtja ühenduse tegevusloa tõestatud koopia seerianumber, nagu on kantud registrisse (1–20 tähtnumbrilisest märgist koosnev vabas vormis tekst).
                                                   
                                                   
                                                      Jah“
                                                   
                                                
                                    
                                          vii)
                                       
                                       
                                          kirjed „Loa staatus“, „Loa liik“, „Kehtivuse alguskuupäev“ ja „Peatamiskuupäev“ jäetakse välja;
                                       
                                    
                                          viii)
                                       
                                       
                                          kirje „Peatamise kehtivuse lõppkuupäev“ asendatakse järgmisega:
                                          
                                                      „Tühistamise kehtivuse lõppkuupäev
                                                   
                                                   
                                                      Ühenduse tegevusloa tõestatud koopia tühistamise kehtivuse lõppkuupäev.
                                                   
                                                   
                                                      Ei“
                                                   
                                                
                                    
                        
            
                  3)
               
               
                  VI lisa punkti 2.2 lõppu lisatakse järgmine lause:
                  „Eskalatsioonimenetluse üksikasjalik kirjeldus esitatakse komisjonile taotluse korral.“
               
            
                  4)
               
               
                  VII lisa muudetakse järgmiselt:
                  
                              a)
                           
                           
                              punkt 2 asendatakse järgmisega:
                              
                                          „2.
                                       
                                       
                                          Eraelu puutumatuse kaitse tagamiseks on statistika- ja marsruutimisandmed anonüümsed. Konkreetse veokorraldaja, veoettevõtja, ühenduse tegevusloa ja kutseoskuse tunnistuse tuvastamise andmed on kättesaadavad statistika tegemiseks.“;
                                       
                                    
                        
                              b)
                           
                           
                              punktid 4 ja 5 asendatakse järgmisega:
                              
                                          „4.
                                       
                                       
                                          Isikuandmeid ei tohi logides säilitada kauem kui kuus kuud pärast toimingu lõpetamist. Statistilist ja marsruutimisteavet säilitatakse tähtajatult.
                                       
                                    
                                          5.
                                       
                                       
                                          Aruandluse jaoks kasutatavad statistilised andmed võivad muu hulgas sisaldada järgmist:
                                          
                                                      a)
                                                   
                                                   
                                                      päringu esitanud liikmesriik;
                                                   
                                                
                                                      b)
                                                   
                                                   
                                                      vastajaliikmesriik;
                                                   
                                                
                                                      c)
                                                   
                                                   
                                                      teate tüüp;
                                                   
                                                
                                                      d)
                                                   
                                                   
                                                      vastuse staatuse kood;
                                                   
                                                
                                                      e)
                                                   
                                                   
                                                      teate kuupäev ja kellaaeg;
                                                   
                                                
                                                      f)
                                                   
                                                   
                                                      vastamisaeg.“
                                                   
                                                
                                    
                        
            
                  5)
               
               
                  VIII lisa punkt 2.4 asendatakse järgmisega:
                  
                              „2.4.
                           
                           
                              Kõigil juhtudel tuleb rikkumisteate päringu ja vastuse saamist kinnitada rikkumisteate kinnitusega.“